VÝZVA NA PREDKLADANIE PONÚK
k zákazke s nízkou hodnotou podľa ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov 
na predmet zákazky:                                                                                                              „Rozšírenie call centra Prievidza, VšZP, a.s. Včelárska 1, Prievidza“

1. Identifikácia obstarávateľskej organizácie

Názov: 		Všeobecná zdravotná poisťovňa, a.s.
Sídlo:			Panónska cesta 2, 851 04 Bratislava - mestská časť Petržalka
Štát:			Slovenská republika
IČO:			35 937 874
DIČ:			20 22 02 70 40
URL:			https://www.vszp.sk/ 
Profil:			https://www.uvo.gov.sk/vyhladavanie-profilov/zakazky/9262 
Kontaktná osoba: Ing. Jana Hosová
Tel.:  0910 864 340

2. Predmet zákazky
2.1. Názov predmetu zákazky: 
Rozšírenie call centra Prievidza, VšZP, a.s. Včelárska 1, Prievidza 
2.2. Opis predmetu zákazky: 

Predmetom zákazky je realizácia udržiavacích prác, v súlade s §139b ods. 16 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov v miestnostiach č. 2B o výmere 161,46 m2 a  č. 142 o výmere 19,20 m2, na 2. NP objektu objednávateľa na Včelárskej ul. 1 v Prievidzi, v minimálnom rozsahu prác:
-	miestnosť č. 2B – udržiavacie práce spočívajúce v realizácii omietok, maľovania, výmeny vstupných dverí, nivelizácie podlahy s položením novej nášľapnej vrstvy, SDK kazetovéhopodhľadu, výmeny elektroinštalácie a osvetlenia za LED panely, výmeny radiátorov, dovedenia elektrickej inštalácie a štruktúrovanej kabeláže na 27 pracovísk v miestnosti;

-	miestnosť č. 142 – udržiavacie práce spočívajúce v realizácii omietok, maľovania, elektroinštalácie miestnosti, demontáže a zamurovania výdajných okien, oprava rozvodov zdravotechniky, dodanie a montáž kuchynskej linky: 
•	Kuchynská linka 2400 mm; 
- Vrchná časť: 3 x dvojdielna skrinka s plnými dvierkami so šírkou 800 mm, výškou 600 mm a hĺbkou 280 - 350 mm                                                      
- Spodná časť: dvojdielna skrinka pod drez s plnými dvierkami so šírkou 800 mm vrátane drezu s odkvapávačom v prevedení antikor, batériou a sifónom, užšia skrinka zásuvková so šírkou 400 mm, 2 x dvojdielna skrinka s plnými dvierkami so šírkou 600 mm. Hĺbka spodných skriniek 530 – 600 mm    
- Farebné prevedenie: biela                                
- Materiál: lamino

Bližšia špecifikácia prác a materiálu je uvedená v prílohe č. 1 – Výkaz výmer.
Verejný obstarávateľ požaduje  vykonanie prác vrátane dodávky materiálu. Zároveň musia byť v navrhnutej cene zahrnuté všetky činnosti a práce spojené so zabezpečením celého predmetu zákazky v určenom mieste realizácie predmetu zákazky napr. náklady na dovoz a odvoz materiálu, vynesenie materiálu, všetky ostatné spotrebované materiály a prostriedky, náklady na používanie strojov, náradia a nástrojov vrátane ich dovozu a odvozu na miesto realizácie, upratovanie, likvidácia a odvoz všetkého odpadu vzniknutého pri realizácii a pod.
Uchádzačom navrhnutá cena na celý predmet zákazky je daná súčinom jednotlivých cien a množstva, podľa podmienok a požiadaviek verejného obstarávateľa (Príloha č. 1 – Výkaz výmer). V prípade, ak uchádzač neocení niektorú z položiek platí, že neocenené položky sú už zahrnuté v ostatných položkách. Všetky ceny požaduje verejný obstarávateľ uvádzať zaokrúhlené na 2 desatinné miesta podľa matematických pravidiel. Ocenený Výkaz výmer bude zároveň tvoriť prílohu zmluvy.
Uchádzač v ponuke uvedie cenu v eurách v zložení:
- ak je uchádzač  platcom  dane z pridanej hodnoty (ďalej len „DPH“), navrhovanú  zmluvnú cenu uvedie v zložení:
                - navrhovaná zmluvná cena bez DPH,
                - sadzba DPH a výška DPH, 
                - navrhovaná zmluvná cena vrátane DPH,
Ak uchádzač nie je platcom DPH, na túto skutočnosť vo svojej ponuke upozorní.
Verejný obstarávateľ odporúča záujemcom vykonať obhliadku miesta plnenia predmetu zákazky, vlastnosti materiálov,  aby si sami  overili  a získali  informácie, ktoré budú potrebovať na prípravu a spracovanie ponuky, ako aj pre zistenie jestvujúceho stavu, technických a realizačných podmienok a overenie rozsahu prác pre dodanie predmetu zákazky. Výdavky spojené s ohliadkou idú na ťarchu záujemcu. 

Bližšia špecifikácia prác a materiálu je uvedená v prílohe č. 1 – Návrh na plnenie kritérií, Výkaz výmer.
Verejný obstarávateľ odporúča záujemcom vykonať obhliadku miesta plnenia predmetu zákazky, vlastnosti materiálov,  aby si sami  overili  a získali  informácie, ktoré budú potrebovať na prípravu a spracovanie ponuky, ako aj pre zistenie jestvujúceho stavu, technických a realizačných podmienok a overenie rozsahu prác pre dodanie predmetu zákazky. Výdavky spojené s ohliadkou idú na ťarchu záujemcu. 
Termín obhliadky je možné dohodnúť po dohovore so správcom objektu.
Kontakt: Kamil Kříž, 0910 864 301 .

3. Miesto a lehota poskytnutia predmetu zákazky
3.1. Miesto dodania predmetu zákazky: 
Všeobecná zdravotná poisťovňa, a.s., pobočka Prievidza, Včelárska 1, 971 01 Prievidza
3.2. Trvanie Zmluvy alebo lehoty uskutočnenia: 
Podľa zmluvy.
4.	Predpokladaná hodnota zákazky
52 840,10 eur bez DPH. 
5.	Zmluva
Typ zmluvy na dodanie predmetu zákazky: Zmluva o dielo 
Príprava a obsah ponuky
5.1.	Vyhotovenie ponuky
5.1.1.	Vyhlásenia, potvrdenia, doklady a iné dokumenty tvoriace ponuku, požadované v tejto Výzve, môžu byť v ponuke predložené aj ako kópie. 
5.1.2.	Ponuka a ďalšie doklady, vyhlásenia, potvrdenia a dokumenty musia byť predložené v slovenskom jazyku.
5.1.3.	Uchádzač predloží ponuku v jednom origináli.
5.2.	Obsah ponuky
5.2.1.	Podmienky účasti
1.  Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1, písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“):
a) je oprávnený realizovať stavebné práce – uchádzač preukazuje doloženým dokladom - Výpis z obchodného registra, živnostenského registra, registra neziskových organizácií, v ktorom musí byť zapísaný predmet činnosti, oprávňujúci uchádzača na uskutočňovanie stavebných prác. Predložený doklad o uskutočňovaní stavebných prác musí byť aktuálny a musí vypovedať o skutočnom stave uchádzača v čase, v ktorom sa zúčastňuje procesu verejného obstarávania.
b) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu - uchádzač preukazuje doloženým čestným vyhlásením.
2. Verejného obstarávania sa môže zúčastniť len ten, kto spĺňa podmienky účasti týkajúce sa technickej spôsobilosti podľa § 34 ods. 1, písm. b) zákona o verejnom obstarávaní:
a)uchádzač predloží zoznam stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, prípadne uvedením kontaktu, kde si možno overiť údaje, ak odberateľom
1. bol verejný obstarávateľ alebo obstarávateľ podľa tohto zákona, dokladom je referencia,
2. bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.
Verejný obstarávateľ požaduje referencie v súhrnnej hodnote 52 000 eur bez DPH. 
Dokladová časť ponuky
1.	Vyhlásenia uchádzača - uchádzač predloží podpísané vyhlásenie podľa prílohy č. 2 tejto Výzvy.
2.	Doklady/vyhlásenia na preukázanie splnenia podmienok účasti podľa bodu 5.2.1.
3.	Vyplnená príloha č. 1 Zmluvy o dielo - výkaz výmer
4.	Vyplnený Návrh Zmluvy o dielo podpísaný na znak súhlasu s obchodnými podmienkami oprávnenou osobou konajúcou za uchádzača. Návrh zmluvy nie je možné meniť, uchádzač len doplní do zmluvy chýbajúce údaje.
7.	Podmienky predkladania cenovej ponuky 
7.1.	Miesto a lehota na predkladanie ponúk
7.1.1.	Lehota na predkladanie ponúk je do 14.04.2022 do 09:00 hod.
7.1.2.	Uchádzači predložia svoje ponuky elektronicky priamo do systému JOSEPHINE umiestnenom na webovej adrese https://josephine.proebiz.com/ do lehoty na predkladanie ponúk.
7.1.3.	Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/ Pri vkladaní ponuky uchádzači postupujú nasledovne: 
- dokumenty uchádzač vkladá v okne „PONUKY“ v časti „Ponuka (súbor priloží uchádzač cez tlačidlo +)“. 
- V prípade otázok týkajúcich sa registrácie a vloženia ponúk do daného systému môže uchádzač kontaktovať správcu systému houston@proebiz.com alebo telefonicky +421 220 255 999.. 
7.2.	Lehota viazanosti cenovej ponuky
7.2.1.	Lehota viazanosti ponúk je do 31. 08. 2022.
7.2.2.	Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľskou organizáciou.
8.	Vysvetľovanie
8.1	V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať obstarávateľskú organizáciu v systéme JOSEPHINE o ich vysvetlenie. 
8.2	Do predmetu správy záujemca uvedie označenie „Žiadosť o vysvetlenie“. Uchádzač musí svoju žiadosť doručiť obstarávateľskej organizácii max. 48 hodín (počas pracovných dní) pred uplynutím lehoty na predkladanie ponúk, tak aby mala obstarávateľská organizácia dostatok času na spracovanie žiadosti a doručenie odpovede všetkým záujemcom. 
8.3	Záujemcom bude vysvetlenie doručené elektronicky v systéme JOSEPHINE najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude záujemca informovaný prostredníctvom notifikačného emailu na        e-mailovú adresu zadanú pri registrácií. 
9.	Hodnotenie ponúk a oznámenie výsledkov
9.1.	Kritéria na hodnotenie ponúk:
najnižšia cena za celý predmet zákazky v EUR s DPH 
9.2.	Verejný obstarávateľ si vyhradzuje právo neprijať ani jednu z predložených ponúk. 
10.	Obchodné podmienky
Plnenie s úspešným uchádzačom, ktorého ponuka bola prijatá, bude realizované na základe Zmluvy o dielo. 

V Bratislave, dňa 31. 03.2022.

Prílohy:
Príloha č. 1: Výkaz výmer, ktorý tvorí prílohu č. 1 Zmluvy o dielo a je zároveň návrhom na plnenie kritéria
Príloha č. 2: Formulár Vyhlásenie uchádzača
Príloha č. 3: Zmluva o dielo 

Príloha č. 2	

VYHLÁSENIA UCHÁDZAČA

uchádzač (obchodné meno a sídlo/miesto podnikania uchádzača) ........................ týmto vyhlasuje, že

je dôkladne oboznámený a súhlasí s podmienkami obstarávania „Rozšírenie call centra Prievidza, VšZP, a.s. Včelárska 1, Prievidza“, ktoré sú určené vo  Výzve na predloženie ponuky, jej prílohách a v iných dokumentoch poskytnutých obstarávateľskou organizáciou v lehote na predkladanie ponúk,  

všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,
 
jeho zakladateľom, členom alebo spoločníkom nie je politická strana alebo politické hnutie, 

predkladá iba jednu ponuku  a nie je  osobou, ktorej technické alebo odborné  kapacity by použil iný uchádzač na preukázanie svojej odbornej alebo technickej spôsobilosti v tomto obstarávaní,

nie je členom skupiny dodávateľov, ktorá ako iný uchádzač predkladá ponuku.

nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

.........................................
(podpis oprávnenej osoby)

V ..........................., dňa ...................